10/12/2020 | Administración LocalMunicipal
Mesía
Bases concurso campaña de promoción do comercio local “MERCAMESÍA 2020”

Por decreto de alcaldía 417/2020 de data 3/12/2020 aprobáronse as bases do concurso-sorteo “MERCAMESÍA 2020”, con motivo de fomentar a actividade comercial e hosteleira do concello de Mesía, o que se publica para xeral coñecemento. O estado de alarma para a xestión da situación de crise sanitaria ocasionada polo COVID-19, declarado no Real Decreto 463/2020, do 14 de marzo, estableceu, no primeiro apartado do artigo 10, a suspensión da apertura ao público dos comercios, a excepción dos establecementos de actividades especiais. Este estado, prolongado no tempo, motivou unha preocupante diminución da actividade comercial e económica a nivel nacional, e polo tanto no concello de Mesía. Por este motivo, e coa intención de contribuír á recuperación da actividade comercial e económica, o concello de Mesía elabora unhas bases de subvencións para, dentro das súas posibilidades orzamentarias, reactivar a actividade dos comercios e da hostalaría locais. A finalidade da campaña de promoción do comercio local de Mesía “MERCAMESÍA 2020” ten como obxectivo incentivar que a veciñanza poida coñecer a diversa oferta comercial de Mesía, premiando as súas compras habituais nos establecementos comerciais e de hostalería do Concello de Mesía. A duración da campaña será dende o 3 de decembro de 2020 ata o 21 de febreiro de 2021. Poderán participar nesta campaña todas as persoas físicas e xurídicas que realicen unha compra mínima de 10 € no comercio e hostalaría do Concello de Mesía, conforme ás datas indicadas nestas bases. A campaña “MERCAMESÍA 2020” desenvolverase en 4 fases: Fase 1ª.- Reparto dos boletos. Por cada 10 € de gasto realizado no comercio e hostalaría de Mesía obterase un boleto de participación co seu número correspondente, que será entregado no establecemento no que se realice o gasto. Este reparto de boletos terá lugar ata o día 6 de xaneiro, incluído. Os boletos que non se repartan entre os comerciantes serán recollidos polo Concello o día 7 de xaneiro de 2021. Fase 2ª.- Sorteo. Realizarase conforme ao previsto na base 5. Fase 3ª.- Cambio dos boletos por vale de compra. As persoas agraciadas no sorteo, trocarán no Concello os seus boletos por vales de compra, todo conforme o previsto na base 6. Fase 4º.- Xustificación do gasto por parte dos participantes. Realizarase conforme ao previsto na base 8. A extracción dos boletos gañadores realizarase mediante sorteo público o día 8 de xaneiro de 2021, na hora e ante unha comisión que se designará con anterioridade e publicarase na páxina web municipal, http://www.concellodemesia. gal/, levantándose a correspondente acta. O sorteo comezará co depósito dos boletos participantes para proceder á súa posterior mestura. A continuación extraeranse ao azar cantos boletos sexan necesarios para outorgar todos os premios. Ademais, extraeranse 30 números adicionais de reserva. Os boletos agraciados publicaranse no taboleiro de anuncios e na páxina web municipal http://www.concellodemesia. gal/. Os premios serán repartidos en 30 vales de compra de 100,00€ cada un. Cada persoa só pode ser beneficiaria dun vale. As persoas gañadoras teñen de prazo ata o 15 de xaneiro para presentar o boleto gañador no Casa do Concello de Mesía, e trocaráselle polo correspondente vale. Finalizado o prazo de presentación dos boletos, os que non se presenten perderán o seu dereito ao correspondente vale, que será adxudicado por orde aos números adicionais de reserva. Estes novos boletos agraciados publicaranse na páxina web municipal, indicándose o número de boletos non reclamados e publicándose os números extraídos como suplentes, cuxo titular deberá retirar o vale no prazo de 10 días hábiles. Os gastos que serán obxecto desta subvención poderán ser realizados dende o día 8 de xaneiro ata o día 21 de febreiro de 2021, incluído. Os gañadores deberán presentar no Rexistro Municipal, dende o día 22 de febreiro e ata o día 5 de marzo de 2021, a seguinte documentación para que lles sexa entregada a cantidade que lles corresponde por sorteo: - o vale entregado polo Concello. - a factura do gasto realizado, cuxo importe deberá ser igual ou superior á cantidade coa que resultara agraciado. Se o importe da factura fora menor, entregaráselle o premio por ese importe. No concepto da factura figurará a seguinte lenda “MERCAMESÍA 2020”. - nº de conta bancaria para realizar a transferencia do importe do premio correspondente. A participación na campaña “MERCAMESÍA 2020”comporta a total aceptación das bases do concurso. Mesía, 3 de decembro de 2020. O alcalde, D. Mariano Iglesias Castro.